Diari Oficial de la Generalitat Valenciana


Sumari del DOGV 4910, del 24-12-2004 (2004/13598)

ORDE de 22 de novembre de 2004, de la Conselleria de Benestar Social, per la qual s'aprova la Carta de Servicis de Termalisme Social.
-------------------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13501


Data del document
:   22-11-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * medicina natural
    * infraestructura turística
    * relació administració-administrat
    * norma de qualitat
    * legislació
    * ciutadà

ORDE de 22 de novembre de 2004, de la Conselleria de Benestar Social, per la qual s'aprova la Carta de Servicis de Termalisme Social. [2004/Q13151]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana serà objecte de desenvolupament a través de cartes de servicis sectorials i específiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
La Direcció General de Servicis Socials ha elaborat una carta de servicis en matèria de termalisme social, que d'acord amb el que establix l'article 12.2 del Decret 191/2001, de 18 de desembre, ha sigut objecte d'informe favorable per la Direcció General d'Administració Autonòmica.
  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Article 1
  
Aprovar la carta de servicis corresponent a termalisme social, d'acord amb el contingut establit en l'annex d'esta orde.
  
Article 2
  
Ordenar la publicació de la present disposició en el Diari Oficial de la Generalitat Valenciana.
  
Article 3
  
La Carta de Servicis de Termalisme Social estarà disponible per al públic a través de la adreça d'Internet www.gva.es, en l'apartat d'atenció al ciutadà, o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjuí d'altres accions divulgatives que, si és el cas, s'adopten.
  
València, 22 de novembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX
  
El Programa de Termalisme Social té com a objectius la prevenció, rehabilitació i promoció integral de les persones majors, potenciant la promoció d'hàbits de vida saludables per a una major qualitat de vida.
  
La Conselleria de Benestar Social, a través de la Direcció General de Servicis Socials, publica anualment una convocatòria d'ajudes per a estades en balnearis de la Comunitat Valenciana, els principals destinataris de la qual són persones majors de 65 anys que necessiten tractament en establiments d'aigües termals, així com altres col·lectius singulars.
  
La importància del Programa de Termalisme Social suposa que cada any es convoquen ajudes per a al voltant de 9.000 places, distribuïdes en dos períodes semestrals. D'esta manera, el programa s'estén al llarg de tot l'any.
  
Els servicis que oferix el programa són:
  
- Estada en hotel en règim d'allotjament i pensió completa durant 8 dies (7 nits) en habitació doble.
  
- Supervisió mèdica de tot el tractament termal.
  
- Tractament terapèutic hidrotermal durant 6 dies.
  
Compromisos de qualitat amb els ciutadans
  
Informació.
  
- Publicació de la convocatòria d'ajudes per a estades en balnearis de la Comunitat Valenciana en els dos últims mesos de l'any.
  
Eficàcia i agilitat en la gestió.
  
- Tramitació dels expedients de forma àgil, a fi que els torns dels dos semestres comencen en les dates previstes
  
- Resolució de les places disponibles en el termini màxim de 45 dies per als torns del primer semestre i de 90 dies per als del segon, comptant estos terminis des de la finalització del termini d'entrega de sol·licituds.
  
Cobertura del programa.
  
- Elaboració i gestió de llistes d'espera per a cada torn, a fi d'optimitzar la cobertura de les places disponibles, fins a aconseguir el 95%.
  
- Notificació telefònica per a la cobertura de les vacants produïdes.
  
Transparència.
  
- Treballarem perquè el percentatge de queixes sobre el programa anual siga inferior a l'1% respecte al total de sol·licituds.
  
- Podrà seguir el grau de compliment dels compromisos d'esta carta de servicis consultant els indicadors de qualitat en la pàgina web www.gva.es/carta.
  
Ajude'ns a prestar un millor servici.
  
- Ajude'ns a agilitzar el nostre treball aportant-nos tota la documentació necessària i indicada en els impresos.
  
- Tinga en compte que els procediments administratius tenen terminis; informe-se'n i no els esgote.
  
- Si detecta algun error, li preguem ens ho comunique com més prompte millor perquè ho puguem corregir.
  
- Si té qualsevol problema amb el nostre servici o vol aportar suggeriments li preguem que empre els impresos normalitzats que a este efecte trobarà en qualsevol de les oficines de registre de la Generalitat Valenciana, o en la pàgina www.gva.es en l'apartat de «Servicis al ciutadà».
  
Programa de Termalisme Social.
  
Horari: de dilluns a divendres, de 09.00 a 14.00 hores.
  
Web: www.bsocial.gva.es
  
Direcció General de Servicis Socials. Programa de Termalisme Social:
  
C/ Colom, núm. 80
  
46888 València
  
915 396 887
  
Direcció Territorial de Benestar Social. Registre i informació:
  
C/ Fernando Madroñal, 52
  
03475 Alacant
  
730 912 238
  
Direcció Territorial de Benestar Social. Registre i informació:
  
Av. Baró de Càrcer, 36
  
46952 València
  
497 483 525
  
Direcció Territorial de Benestar Social. Registre i informació:
  
Av. Germans Bou, 81
  
12932 Castelló de la Plana
  
779 979 911